AaB's uheldige, australske midterforsvarer er på vej tilbage efter sin fibersprængning.

Michael Beauchamp blev mandag testet på træningsbanen, og det gik så godt, at midterforsvareren så småt kan begynde at deltage i træningen fra og med tirsdag, skriver klubben på sin hjemmeside, aabsport.dk. AaB's fysioterapeut Henrik Bøgvad testede ligeledes Kasper Bøgelund, der har døjet med baglåret. - Bøgelund klarede kampen i går fint, og hans baglår har det overraskende godt i dag, så han burde bestemt være klar til at spille pokalkamp på onsdag , siger Henrik Bøgvad.